CELEX: 32014D0384
Language: ro
Date: 2014-06-23 00:00:00
Title: Decizia 2014/384/PESC a Consiliului din 23 iunie 2014 de modificare a Deciziei 2011/426/PESC de numire a Reprezentantului Special al Uniunii Europene în Bosnia și Herțegovina

24.6.2014   
            
            
               RO
            
            
               Jurnalul Oficial al Uniunii Europene
            
            
               L 183/65
            
         DECIZIA 2014/384/PESC A CONSILIULUI
   din 23 iunie 2014
   de modificare a Deciziei 2011/426/PESC de numire a Reprezentantului Special al Uniunii Europene în Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 18 iulie 2011, Consiliul a adoptat Decizia 2011/426/PESC (1) de numire a domnului Peter SØRENSEN în calitate de Reprezentant Special al Uniunii Europene (RSUE) în Bosnia și Herțegovina. Mandatul RSUE urmează să expire la 30 iunie 2015.
            
         
               (2)
            
            
               Decizia 2011/426/PESC, astfel cum a fost modificată ultima dată prin Decizia 2013/351/PESC (2), a prevăzut pentru RSUE valoarea de referință financiară aferentă perioadei 1 septembrie 2011-30 iunie 2014. Ar trebui să se stabilească o nouă valoare de referință financiară pentru perioada 1 iulie 2014-30 iunie 2015.
            
         
               (3)
            
            
               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat.
            
         
               (4)
            
            
               Decizia 2011/426/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Decizia 2011/426/PESC se modifică după cum urmează:
   
               1.
            
            
               La articolul 5 alineatul (1), se adaugă următorul paragraf:
               „Valoarea de referință financiară destinată să acopere cheltuielile aferente mandatului RSUE în perioada 1 iulie 2014-30 iunie 2015 este de 5 250 000 EUR.”
            
         
               2.
            
            
               La articolul 13, se adaugă următorul paragraf:
               „Raportul cuprinzător final privind executarea mandatului se prezintă până în martie 2015.”
            
         Articolul 2
   Intrarea în vigoare
   Prezenta decizie intră în vigoare la data adoptării.
   Se aplică de la 1 iulie 2014.
   
      Adoptată la Luxemburg, 23 iunie 2014.
      
         
            Pentru Consiliu
         
         
            Președintele
         
         C. ASHTON
      
   
   
      (1)  JO L 188, 19.7.2011, p. 30.
   
      (2)  JO L 185, 4.7.2013, p. 7.